จับตาหุ้น ICT ร่วง! หลัง “กสทช.” จ่อหารือค่ายมือถือลดค่าบริการ 10-30% ช่วง “โควิด” ระบาด
จับตาหุ้น ICT ร่วง! หลัง “กสทช.” จ่อหารือค่ายมือถือลดค่าบริการ 10-30% ช่วง “โควิด” ระบาด
15 เม.ย. 2563

ผู้สื่อข่าวรายงานว่า ณ เวลา 10.42 น. ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE อยู่ที่ระดับ 3.38 บาท ลบ 0.02 บาท หรือ 0.59% สูงสุดที่ระดับ 3.40 บาท ต่ำสุดที่ระดับ 3.34 บาท ด้วยมูลค่าการซื้อขาย 99.74 ล้านบาท
ด้านราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC อยู่ที่ระดับ 191 บาท ลบ 0.50 บาท หรือ 0.26% สูงสุดที่ระดับ 192 บาท ต่ำสุดที่ระดับ 190 บาท ด้วยมูลค่าการซื้อขาย 294.87 ล้านบาท
ด้าน บล.เคทีบี (ประเทศไทย) ระบุในบทวิเคราะห์ว่า กสทช.จะมีการประชุม 5 ค่ายมือถือวันนี้ หารือลดค่าบริการ 10-30% ช่วงโควิดระบาด ซึ่ง ประเด็นดังกล่าวสร้าง sentiment เชิงลบกับกลุ่ม ICT จากข้อมูลเบื้องต้นไม่ได้ระบุ กสทช. จะชดเชยการปรับลดราคาแพคเกจของค่ายมือถือ ซึ่งเป็นไปได้ว่าหากเกิดการปรับลดราคาลง 10-30% ตามที่ กสทช. ร้องขอ จะทำให้รายได้และกำไรของค่ายมือถือลดลงทันทีที่มาตราการดังกล่าวเริ่มใช้
ทั้งนี้หากอิงสมมติฐานการปรับลดราคาทุกแพคเกจลงเฉลี่ย 10% เป็นระยะเวลา 1 เดือน และอิงจำนวน subscribers และ ARPU ล่าสุดของแต่ละค่ายมือถือ (Figure 1) พบว่า ADVANC จะได้รับผลกระทบราว 1,059 ล้านบาท/เดือน (กระทบกำไรปี 2563 -3%), DTAC กระทบรายได้ราว 533 ล้านบาท/เดือน (กระทบกำไรปี 2563 -9%), TRUE กระทบรายได้ราว 640 ล้านบาท/เดือน (พลิกขาดทุนในปี 2563, เดิม consensus ประกำไร 194 ล้านบาท ในปี 2563) ทั้งนี้ยังคงต้องรอผลจากการประชุมว่ามาตราการดังกล่าวจะถูกใช้หรือไม่